stanford-oval/wikipedia huggingface dataset:
Norbert Siedler

Norbert Siedler
Norbert Siedler (s. 29. joulukuuta 1982 Wildschönau) on itävaltalainen moottoriurheilija. Hän aloitti uransa Karting-sarjoissa vuosina 1992-1999.
Vuonna 2000 Siedler kilpaili Itävallan ja Saksan Formula Ford-sarjoissa voittaen molempien sarjojen mestaruudet. Vuonna 2001 hän kilpaili Saksan F3-Mestaruussarjassa sijoittuen neljänneksi. Seuraavana vuonna hän sijoittui sarjan kuudenneksi. Vuonna 2002 Siedler siirtyi Euro Formula 3000-sarjaan kilpaillen sarjassa kolmen vuoden ajan. Siedler testasi myös Minardin F1-autoa Vallelungassa vuonna 2003. Vuonna 2005 Siedler voitti International Formula Master-sarjan mestaruuden yhdessä Max Busnellin kanssa. Vuonna 2007 Siedler kilpaili Le Mans Series-sarjassa sijoittuen viidenneksi Monzan kilpailussa. Siedler kilpaili myös Le Mansin 24 tunnin kilpailussa jossa hän keskeytti. Vuodet 2008-2012 Siedler kilpaili Porsche Supercup-sarjassa voittaen urallaan kaksi kilpailua.
Néa Seléfkeia

| Néa Seléfkeia Νέα Σελεύκεια |
| --- | --- |
 Néa Seléfkeia
 Koordinaatit: 39°31′27″N, 20°15′25″E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Thesprotia
Kunta:  Igoumenítsa
Hallinto:  
 – Asutustyyppi:  kaupunki
 – Kallikrates-koodi:  2001010901
Väkiluku (2011):  2 535
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Seléfkeia (kreik. Νέα Σελεύκεια) on Kreikan kaupunki, joka kuuluu hallinnollisesti Igoumenítsan kuntaan, Thesprotian alueyksikköön ja Epeiroksen alueeseen. Kaupungin väkiluku on 2 535 (vuonna 2011).
Néa Seléfkeian pieni kaupunki, suomeksi ”Uusi Seleukeia”, sijaitsee noin kaksi kilometriä pohjoiseen Igoumenítsan keskustasta ja voidaan nähdä sen esikaupunkina. Kaupungin nimi viittaa vanhaan Seleukeiaan Vähän-Aasian Kilikiassa, josta muutti evakkoja seudulle Kreikan ja Turkin väestönvaihdossa vuonna 1923.
Néa Seléfkeia muodostaa myös laajemman kaupunkiyhdyskunnan (Τοπική Κοινότητα Νέας Σελευκείας, Topikí Koinótita Néas Selefkeías), johon kuuluu varsinaisen Néa Seléfkeian kaupungin lisäksi Ampélian kylä. Koko yhdyskunnan väkiluku on 2 624.
Norbert Vollertsen

Norbert Vollertsen (s. 1958) on saksalainen lääkäri ja ihmisoikeusaktivisti. Hän työskenteli vuosituhannen vaihteessa Pohjois-Koreassa ja nousi sittemmin yhdeksi keskeisistä Pohjois-Korean hallinnon vastaisista kampanjoijista.
Vollertsen meni heinäkuussa 1999 saksalaisen lääketieteellisen ryhmä Cap Anamurin jäsenenä humanitaarisiin tehtäviin Pohjois-Koreaan. Hän kävi maan hoitolaitoksissa ja todisti nälkää näkevien lasten äärimmäisiä oloja. Vollertsen otti salaa valokuvia potilaista ja näiden oloista. Hän myös luovutti omaa ihoaan potilaille. Tämän seurauksena hän sai ylistystä Pohjois-Korean medialta. Vuonna 1999 Vollertsen sai Pohjois-Korean ystävyyden mitalin. Samalla hänelle myönnettiin ajokortti ja lupa matkustaa vapaasti Pohjois-Korean maaseudulla. Vollertsen päästi salaa muita ulkomaalaisia heiltä yleensä kiellettyihin kohteisiin. 25. lokakuuta 2000 Washington Postissa julkaistun artikkelin seurauksena Vollertsen putosi Pohjois-Korean hallinnon suosiosta. Hänet karkotettiin maasta 30. joulukuuta 2000, jolloin hän siirtyi Kiinan kanssa Souliin. Vollertsen kritisoi julkisesti Pohjois-Korean hallinnon ihmisoikeusrikkomuksia ja ruoka-avun eväämistä sitä eniten tarvinneilta. Hän aloitti toiminnan ihmisoikeusaktivistina. Hän on muun muassa avustanut Kiinaan saapuneita pohjoiskorealaisia loikkaamaan kolmanteen maahan. Vollertsen on myös julkaissut kirjoja ja esiintynyt todistajana Yhdysvaltain kongressin edessä Washington DC:ssa. Pohjois-Korean hallinto on luonnehtinut häntä henkisesti epätasapainoiseksi länsimaiseksi agitaattoriksi.
Muta-Salvonen

| Muta-Salvonen |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°21′01″N, 27°12′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  oja Saunalampeen 
Järvinumero:  14.794.1.003
Mittaustietoja
Pinnankorkeus:  120,2 m  
Pituus:  260 m  
Leveys:  140 m  
Rantaviiva:  0,812 km  
Pinta-ala:  3,03 ha  
Saaria:  ei saaria 
 fiMuta-Salvonen 
Muta-Salvonen  on Etelä-Savossa Pieksämäellä  Partaharjun lähellä sijaitseva lampi.
Maantietoa

Lampi on 260 metriä pitkä, 140 metriä leveä, ja sen pinta-ala on 3,0 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Salvosen valuma-alueeseen (14.794) se kuuluu. Lammen vedenpinnan korkeus on 120,2 metriä mpy.
Off the Record

Off the Record voi tarkoittaa ainakin seuraavia asioita:
Off the Record, kanadalaisen TSN-televisiokanavan urheiluohjelma
Off the Record, Sweetin albumi vuodelta 1977
Off the Record, Jesse McCartneyn albumi vuodelta 2005
Off the Record, Kevin Federlinen albumi vuodelta 2006
"Off the Record", Tinchy Stryderin kappale vuodelta 2011
Off-the-Record Messaging, pikaviestikeskusteluille tarkoitettu salausprotokolla
off the record, englanninkielinen ilmaus, suomennokseltaan "epävirallisesti".
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Off the Record”, voi hakea sivunnimihaulla, laajalla sivunnimihaulla tai tekstihaulla.
Nonna Mordjukova

Nonna Mordjukova vuonna 2000.
Nonna Viktorovna Mordjukova (ven. Но́нна Ви́кторовна Мордюко́ва; 25. marraskuuta 1925 Kostjantynivka, Ukrainan SNT, Neuvostoliitto – 6. heinäkuuta 2008 Moskova, Venäjä) oli ukrainalaissyntyinen neuvostoliittolainen näyttelijä, joka teki pitkän uran elokuva-alalla. Hänen keskeisimmät elokuvansa tehtiin Neuvostoliiton aikana, mutta hän teki vielä muutamia rooleja maan hajoamisen jälkeen.
Nuoruus

Nojabrina Mordjukova syntyi Kostjantynivkassa, ja hänen vanhempansa olivat Viktor ja Irina Mordjukova.[lähde? ] Hän sai nimensä Nojabrina synnyinkuukaudestaan marraskuusta. Hänen kutsumanimensä Nonna oli puolestaan deminutiivi Nojabrinasta.
Mordjukova eli lapsuutensa paikkakunnalla, jossa hänen äitinsä työskenteli kolhoosin puheenjohtajana. Siellä hän vietti myös toisen maailmansodan aikaisen saksalaisvaltauksen.[lähde? ]selvennä
Ura

Mordjukova haaveili jo nuorena näyttelijän urasta, ja hän opiskeli 1945–1950 valtiollisessa elokuvainstituutissa. Opiskeluaikana hän teki ensimmäisen elokuvaroolinsa Sergei Gerasimovin elokuvassa Nuori kaarti (1948). Mordjukova esitti siinä pääroolia. Hänestä tuli elokuvan myötä tunnettu kansan keskudessa, ja hän sai siitä Stalin-palkinnon.[lähde? ]
Mordjukovalla oli pieni roli Vsevolod Pudovkinin elokuvassa Kotiinpaluu, mutta todellisen läpimurtonsa hän teki vuonna 1956 ensi-iltansa saaneessa Mihail Šveitserin elokuvassa Tšužaja rodnja.[lähde? ] Hänelle alettiin tämän jälkeen tarjota säännöllisesti päärooleja.
Nikita Hruštšovin sanouduttua vuonna 1956 irti Stalinin henkilökultissa elokuva-alakin vapautui hieman. Mordjukovalle siitä oli apua  mielessä, että hän pystyi valitsemaan monipuolisempia rooleja. Budimir Metalnikov kirjoitti suoraan Mordjukovalle elokuvan Prostaja istorija (1960).[lähde? ] Siinä hän oli jälleen maaseutunainen, mutta roolissa oli draaman lisäksi komediaa. Predsedatel (1964) oli puolestaan poliittisesti rohkea elokuva, sillä siinä hän näytteli oman maatilan omistaneen maanviljelijän vaimoa, jolla oli lapsi saksalaisen sotilaan kanssa.
Aleksandr Askoldov kirjoitti elokuvan Komissaari (1967) Mordjukovalle. Se kiellettiin kuitenkin 20 vuodeksi, ja Askoldov sai sen tekemisestä erilaisia tuomioita. Se julkaistiin lopulta perestroikan ja glasnostin aikana, jolloin se sai kansainvälistä suosiota. Elokuva palkittiin muun muassa hopeisella karhulla Berliinin elokuvajuhlilla.[lähde? ]
Mordjukova näytteli 1960-luvulla myös historiallisissa elokuvissa. Hänen elokuviinsa kuuluvat muun muassa Konstantin Voinovin Naimapuuhat (1965). Mordjukovan menestyneimpiin elokuviin kuuluu komedia Briljanttikäsi (1968). Leonid Gadai oli erikoistunut komedioihinsa, ja Mordjukova esiintyi myös hänen vuoden 1977 elokuvassaan Inkognito iz Peterburga. Toinen komediaohjaaja, Eldar Rjazanov puolestaan otti hänet päärooliin elokuvaansa Asema kahdelle (1983).
Neuvostoliiton kaatumisen jälkeen Mordjukovan ura alkoi jo hiipua. Viimeisten 15 elinvuotensa aikana hän näytteli vain kolmessa elokuvassa. Vuonna 1999 ensi-iltansa saanut Mama oli hänen viimeinen elokuvansa. Sen jälkeen hän jäi eläkkeelle mutta kirjoitti vielä muistelmansa.[lähde? ]
Mordjukova eli viimeiset vuotensa valtion hankkimassa moskovalaisessa asunnossa.
Neste 1000 Lakes Rally 1996

|  Suomen ralli 1996 |
| --- | --- |
 6. osakilpailu 9 osakilpailusta kaudella 1996. 

Sijainti:  Jyväskylä, Suomi
Pituus:  28 erikoiskoetta, 478,93 km


Palkintokoroke
Voittaja:   Tommi Mäkinen  Seppo Harjanne  (Mitsubishi Ralliart)
Toinen:   Juha Kankkunen  Nicky Grist  (Team Toyota Castrol Finland)
Kolmas:   Jarmo Kytölehto  Arto Kapanen  (Blue Rose Team)
Carlos Sainz Vaherin erikoiskokeella rallin ensimmäisenä päivänä.
Neste 1000 Lakes Rally 1996 järjestettiin 23.-26.8.1996. Se oli MM-rallikauden 1996 kuudes osakilpailu ja 46. Suomen ralli kautta aikain. Se oli myös viimeinen kerta kun Suomen MM-rallia kutsuttiin nimellä "1000 Lakes Rally" tai "Jyväskylän suurajot".
Osallistujat

Kilpailuun ilmoittautui 120 autokuntaa. Mukana olivat tehdastalleista Mitsubishi (Tommi Mäkinen ja Uwe Nittel), Ford (Carlos Sainz ja Bruno Thiry) ja Subaru (Colin McRae ja Kenneth Eriksson). Lisäksi Team Toyota Castrol Finlandin ilmoittamina mukana olivat Juha Kankkunen, Thomas Rådström ja Marcus Grönholm.
Reitti

Reitin pituus oli 1452,41 km, josta erikoiskokeita 478,93 km.
| Perjantai | Lauantai | Sunnuntai | Maanantai |
| --- | --- | --- | --- |
| Jyväskylä–Jyväskylä | Jyväskylä–Jämsä–Orivesi–Jämsä–Jyväskylä | Jyväskylä–Hartola–Laukaa–Jyväskylä | Jyväskylä–Petäjävesi–Jyväskylä |
| 1 EK | 9 EK:ta | 12 EK:ta | 6 EK:ta |
| 2,52 km | 192,19 km | 172,46 km | 111,83 km |
Suomen MM-rallissa oli MM-sarjan uusien sääntöjen myötä nyt ensimmäistä kertaa käytössä määrätyt huoltoalueet, ns. service parkit. Huoltaminen oli sallittua vain service parkeissa, joiden välissä ajettiin 1–3 erikoiskoetta.
Huoltoparkkeihin siirtyminen tiivisti reittiä, joten esimerkiksi Savo ja Myhinpää jäivät nyt pois reitiltä.
Kilpailu oli jälleen nelipäiväinen, mutta toistaiseksi ainoa kerta, kun kilpailu on päättynyt maanantaina. Perjantain ohjelmassa oli vain yleisöerikoiskoe Harju.
Sunnuntaina ajettiin aluksi edellisvuosien tapaan erikoiskokeita Päijänteen itäpuolella ja sen jälkeen muutama erikoiskoe Jyväskylästä koilliseen. Maanantain lenkki puolestaan suuntautui Petäjäveden suuntaan aiempien vuosien aloituspäivien tapaan.
Aiemmista vuosista poiketen moni erikoiskoe ajettiin kahteen kertaan.
Kilpailun tapahtumat

Kilpailun ensimmäinen erikoiskoe Harju peruutettiin kokonaan autolle numero 65 sattuneen onnettomuuden vuoksi. Onnettomuudessa menehtyi yksi katsoja ja 36 loukkaantui.
Juha Kankkunen johti rallia aina EK18:lle asti, jolloin Tommi Mäkinen ohitti hänet ja ajoi voittoon.
Colin McRae keskeytti ulosajoon kuudennella erikoiskokeella kun taas Carlos Sainzin auto hajosi kilpailun viimeiselle erikoiskokeelle.
Tulokset

|  |  | Kuljettaja | Auto | Aika |
| --- | --- | --- | --- | --- |
| 1. |  | Tommi Mäkinen | Mitsubishi Lancer Evo III | 4:04:13 |
| 2. |  | Juha Kankkunen | Toyota Celica GT-Four | +0:46 |
| 3. |  | Jarmo Kytölehto | Ford Escort RS Cosworth | +2:27 |
| 4. |  | Marcus Grönholm | Toyota Celica GT-Four | +2:42 |
| 5. |  | Kenneth Eriksson | Subaru Impreza 555 | +3:22 |
| 6. |  | Thomas Rådström | Toyota Celica GT-Four | +4:09 |
| 7. |  | Sebastian Lindholm | Ford Escort RS Cosworth | +5:17 |
| 8. |  | Lasse Lampi | Mitsubishi Lancer Evo III | +12:01 |
| 9. |  | Rui Madeira | Toyota Celica GT-Four | +16:04 |
| 10. |  | Angelo Medeghini | Subaru Impreza 555 | +18:28 |
Lähde
N-ryhmän voitti Pasi Hagström Toyota Celicalla.
F2-luokan voitti Jonas Kruse Renault Meganella, mutta Suurajot ei ollut osa vuoden 1996 etuvetoisten FIA Cupia.
Muuta

Jarmo Kytölehdon ensimmäinen palkintopallisijoitus
Yksi kolmesta suomalaisten neloisvoitosta Rallin MM-sarjassa
Aiheesta muualla

Rally-Maps.com, erikoiskokeiden reitit kartalla
Osakilpailut MM-rallikaudella 1996
Ruotsi
Kenia
Indonesia
Kreikka
Argentiina
Suomi
Australia
Italia
Espanja
Rallin maailmanmestaruussarjan Suomen rallit
| --- | --- |
1970-luku:   1973  1974  1975  1976  1977  1978  1979 
1980-luku:   1980  1981  1982  1983  1984  1985  1986  1987  1988  1989 
1990-luku:   1990  1991  1992  1993  1994  1996  1997  1998  1999 
2000-luku:   2000  2001  2002  2003  2004  2005  2006  2007  2008  2009 
2010-luku:   2010  2011  2012  2013  2014  2015  2016  2017  2018  2019 
2020-luku:   2020  2021  2022  2023  2024
Off-line-paperikonelinja

Off-line-paperikonelinjalla tarkoitetaan yleisesti paperikonetta, jossa paperirata johdetaan katkeamattomana perälaatikolta viiraosan, puristinosan ja kuivatusosan läpi kiinnirullaimelle. Muut koneen osat ovat erillisiä yksiköitä, kuten päällystysosa, kalanterit ja leikkurit.
Nikolai Nebogatov

Nikolai Nebogatov.
Nikolai Ivanovitš Nebogatov (ven. Николай Иванович Небогатов; 2. toukokuuta (J: 20. huhtikuuta) 1849 – 4. elokuuta 1922) oli venäläinen kontra-amiraali, joka osallistui Venäjän–Japanin sotaan ja toimi venäläisten joukkojen komentajana tappiollisen Tsushiman meritaistelun loppuvaiheessa.
Nebogatov valmistui upseeriksi merikadettikoulusta vuonna 1869 ja sai luutnantin arvon 1874. Hän loi uransa Itämeren laivaston palveluksessa, vuodesta 1888 eri alusten päällikkönä. Vuonna 1901 hänet nimitettiin Itämeren laivaston tykistökoulutuspäälliköksi ja ylennettiin kontra-amiraaliksi.
Venäjän–Japanin sodan aikana Itämeren laivastosta muodostettiin vara-amiraali Zinovi Rožestvenskin komentama Tyynenmeren 2. eskadroona, joka lähetettiin Tyynellemerelle auttamaan Tyynenmeren laivastoa. Nebogatovin komentoon annettiin Tyynenmeren 3. eskadroonaksi kutsutut täydennysjoukot, jotka lähtivät matkaan helmikuussa 1905. Nebogatovin eskadroona yhytti Rožestvenskin laivaston Annamin luona toukokuussa 1905, minkä jälkeen he etenivät yhdessä kohtaamaan Heihachirō Tōgōn komentaman Japanin laivaston. Kontra-amiraali Dmitri von Fölkersahmin kuoltua Nebogatovista tuli Rožestvenskin lähin alainen vain muutamaa päivää ennen ratkaisevaa Tsushiman taistelua, mutta Rožestvenski ei luottanut häneen eikä paljastanut hänelle suunnitelmiaan.
Rožestvenskin haavoituttua ja japanilaisten upotettua pääosan venäläisten sotalaivoista kaksipäiväisen Tsushiman taistelun ensimmäisenä päivänä 27. toukokuuta 1905 jäljelle jääneet alukset jäivät Nebogatovin komentoon. Hän yritti pelastaa laivaston jäänteet Vladivostokin satamaan, mutta japanilaiset katkaisivat tien pohjoiseen. Aamulla 28. toukokuuta Nebogatov päätti antautua, koska hän katsoi vastarinnan jatkamisen hyödyttömäksi. Sotavankeudesta vapauduttuaan Nebogatov palasi Venäjälle, jossa hänet asetettiin joulukuussa 1906 sotaoikeuteen yhdessä 77 upseerinsa kanssa. Kronstadtissa kokoontunut sotaoikeus tuomitsi Nebogatovin ja kolme muuta kuolemaan petturuudesta, koska he olivat luovuttaneet laivaston viholliselle. Keisari Nikolai II muutti tuomion armahduksella kymmenen vuoden vankeudeksi. Nebogatov vapautettiin toukokuussa 1909, minkä jälkeen hän vietti hiljaiseloa Moskovassa.
Aiheesta muualla

Kuvia tai muita tiedostoja aiheesta Nikolai Nebogatov Wikimedia Commonsissa
Novofedorivka

| Novofedorivka (Новофедорівка) |
| --- | --- |
 Krimin autonomisen tasavallan sijainti Ukrainassa, alla taajaman sijainti Krimillä
 Novofedorivka
 Koordinaatit: 45.0940°N, 33.5750°E 
Valtio:  Ukraina
Alue:  Krimin autonominen tasavalta
Piiri:  Sakyn piiri
Pinta-ala:  
 – Kokonaispinta-ala:  3,2 km²
Väkiluku (2013 (arvio)):  6 558
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Novofedorivka (ukr. Новофедорівка; ven. Новофёдоровка, Novofjodorovka; vuoteen 1992 Saky-4) on taajama Etelä-Ukrainan Krimin autonomisen tasavallan Sakyn piirissä. Taajama sijaitsee Krimin niemimaan länsirannalla, maanteitse 56 kilometriä aluekeskus Simferopolista länteen ja seitsemän kilometriä piirikeskus Sakysta lounaaseen.
Vuonna 2013 alussa taajaman väkiluvuksi arvioitiin 6 558. Väestönlaskennassa 2001 kirjattiin 5 570 asukasta.
Taajaman nimi oli vuoteen 1992 saakka lentokasarmi Saky-4 (ukr. авіац. гарнізон «Саки-4»), mikä viittasi heti taajaman itäpuolella sijaitsevaan, Neuvostoliiton laivaston käytössä olleeseen Sakyn lentotukikohtaan.
Venäjän asevoimat miehittivät taajaman osana Krimin miehitystään alkuvuodesta 2014. Lentotukikohdan ohella Novofedrivkaa on kehitetty Mustanmeren rantalomakohteena.
Venäläisiä rantaturisteja Novofedorivkassa (2019).
Venäläisiä laivaston hävittäjiä Sakyn lentotukikohdassa (2010).
Aiheesta muualla

Kuvia tai muita tiedostoja aiheesta Novofedorivka Wikimedia Commonsissa
Nonoichi

| Nonoichi (野々市市) |
| --- | --- |
 Okyōzukan arkeologinen kohde
 lippu:  symboli
 Nonoichin sijainti Ishikawan prefektuurissa
 Nonoichi
 Koordinaatit: 36°31′10″N, 136°36′35″E 
Valtio:  Japani
Alue:  Chūbu, Hokuriku
Prefektuuri:  Ishikawan prefektuuri
Pinta-ala:  
 – Kokonaispinta-ala:  13,56 km²
Väkiluku (06/2020):  53 320
 – Väestötiheys:  3 932,2 as./km²
Symbolit:  
 – Kukkiva puu:  Kamelia
 
 https://www.city.nonoichi.lg.jp/ 
Infobox OKVirheellinen NIMI-arvo: 
Nonoichi (jap. 野々市市, Nonoichi-shi) on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee sisämaassa prefektuurin eteläosassa Kanazawan tasangolla. Koillisessa kaupunki rajautuu Kanazawaan, lounaassa Hakusaniin. Nonoichissa on 53 320 asukasta (kesäkuussa 2020) ja sen pinta-ala on 13,56 neliökilometriä.
Asutus Nonoichin alueella on vanhaa: sieltä on löydetty muun muassa Okyōzukan arkeologinen kohde. Keskiajalla Nonoichissa sijaitsi Togashi-klaanin residenssi, ja myöhemmin Edo-kaudella se oli yksi Hokuriku-kaidō-tiereitin postiasemista. Maaseutukaupunki Nonoichin kyläkunnasta tehtiin vuonna 1924. Sittemmin se on kasvanut voimakkaasti Kanazawan esikaupunkina ja sinne on sijoittunut elintarvike-, kone-, tekstiili- ja painoteollisuutta. Kaupunkioikeudet Nonoichille myönnettiin vuonna 2011. Aikaisemmin riisin viljely oli tärkeä elinkeino.
Nonoichin rakennettuun kulttuuriperintöön kuuluu entinen Kita-suvun asuintalo, joka on valittu yhdeksi Japanin tärkeän kulttuuriomaisuuden kohteista. Kaupungissa toimii Ishikawan prefektuurinyliopisto ja Kanazawan teknillinen yliopisto. Nonoichia palvelevat JR Nishi-Nihonin Hokuriku-päälinja ja Hokuriku-rautateiden Ishikawa-linja.
Kuvia

Takamimushi-jinja
Nonoichin kaupungintalo
Nonoichi Kaleido -kulttuurikeskus
Ishikawan prefektuurinyliopisto
Aiheesta muualla

Kuvia tai muita tiedostoja aiheesta Nonoichi Wikimedia Commonsissa
Kaupungin internetsivut (japaniksi)
Odert Gripenberg

Odert Henrik Gripenberg (14. huhtikuuta 1788 Sääksmäki – 29. tammikuuta 1848 Tukholma) oli suomalainen luutnantti ja koulunjohtaja.
Gripenbergin vanhemmat olivat kenraalimajuri Hans Henrik Gripenberg (k. 1813) ja Hedvig Lovisa Jahnsson. Hänestä tuli vänrikki Hämeen rykmentissä 1794 ja hän pääsi ylioppilaaksi Turussa 1802. Gripenberg oli kadettina Haapaniemen sotakoulussa 1802–1805. Hän oli adjutanttina Uudenmaan prikaatin kevyessä rakuunaosastossa vuonna 1806 ja palveli sitten aliluutnanttina Ruotsin sotamittauskunnassa. Suomen sodan alkaessa 1808 Gripenberg oli luutnanttina Hämeen läänin jalkaväkirykmentissä ja toimi isänsä adjutanttina. Sodan päätyttyä hän erosi Ruotsin armeijan palveluksesta vuonna 1811.
Gripenberg matkusti armeijasta erottuaan Sveitsiin jossa hän opiskeli pedagogiikkaa Johann Heinrich Pestalozzin johdolla. Palattuaan Suomeen hän perusti 1812 yksityisen poikien internaattikoulun Hämeenlinnaan. Koulu siirtyi 1813 Poriin ja viimeksi se toimi Gripenbergin isältään perimällä Johannesbergin maatilalla Sääksmäellä Voipaalassa 1817–1822 kunnes koulu jouduttiin lopettamaan taloudellisten syiden takia. Gripenberg toimi sitten Haminan kadettikoulun alkeiskoulun tarkastajana 1822–1828 ja maatilan vuokraajana Sipoon Savijärvellä. Hän perusti vaimonsa kanssa yksityisen tyttökoulun ja pienten lasten koulun Helsinkiin vuonna 1835. Gripenberg julkaisi myös jonkin aikaa Suomen ensimmäistä kasvatusopillista aikakauslehteä Veckoblad för Uppfostran och Undervisning. Gripenberg kuoli tammikuussa 1848 Tukholmassa ollessaan matkalla Englantiin esittelemään siellä keksimäänsä kylvökonetta.
Gripenberg oli naimisissa vuodesta 1811 Fredrika Maria Nymanderin (k. 1875) kanssa.
Käännös suomeksi
Numero 13 -luokka

| Numero 13 -luokka |
| --- | --- |
 Piirros suunnitellusta aluksesta.

Tekniset tiedot
Uppouma:  47 500 t (standardi)
Pituus:  270 m
Leveys:  31 m
Syväys:  9,8 m
Koneteho:  150 000 shp
Nopeus:  30 solmua
Aseistus
Meritorjunta:  8 × 18″/L45-tykkiä 16 × 140 mm/50 -tykkiä 8 × 610 mm torpedoputkea
Ilmatorjunta:  8 × 4,7″ ilmatorjuntatykkiä
Numero 13 -luokan piti olla keisarillisen Japanin laivaston neljän taisteluristeilijän muodostama alusluokka.
Suunnittelu

Y. Hiragan vuoden 1921 suunnitelma perustui Amagi-luokan taisteluristeilijöihin ja Kii-luokan taistelulaivoihin, mutta luokan alusten kokoa ja suojaa oli kasvatettu vastaamaan uusia 18 tuuman pääaseita. Tykit eivät kuitenkaan olleet vielä valmiit, vaikkakin 19 tuuman tykkejä oli testattu jo vuosina 1916–1917 Kuressa. Alukset luokiteltiin ensin taisteluristeilijöiksi, mutta pian luokittelu muutettiin nopeiksi taistelulaivoiksi. Ensimmäisen aluksen köli piti laskea vuoden 1922 kesällä ja luokan piti valmistua vuoteen 1927 mennessä.
Alusten suunnittelutyö keskeytettiin 19. marraskuuta 1923 osana Washingtonin laivastosopimusta. Siitä huolimatta tilaukset oli jo jaettu telakoille:
Numero 13, Yokosukan laivastontelakka
Numero 14, Kuren laivastontelakka
Numero 15, Mitsubishi, Nagasaki
Numero 16, Kawasaki, Kōbe
Neste Rally Finland 1997

|  Suomen ralli 1997 |
| --- | --- |
 10. osakilpailu 14 osakilpailusta kaudella 1997. 

Sijainti:  Jyväskylä, Suomi
Pituus:  22 erikoiskoetta, 381,55 km


Palkintokoroke
Voittaja:   Tommi Mäkinen  Seppo Harjanne  (Mitsubishi Ralliart)
Toinen:   Juha Kankkunen  Juha Repo  (Ford Motor Co. Ltd.)
Kolmas:   Jarmo Kytölehto  Arto Kapanen  (Blue Rose Team)
Neste Rally Finland 1997 järjestettiin 29.-31.8.1997. Se oli MM-rallikauden 1997 kymmenes osakilpailu ja 37. Suomen ralli kautta aikain.  Rallin vanha nimi "1000 Lakes Rally " tai "Jyväskylän Suurajot" jäi historiaan ja nimeksi vaihdettiin Rally Finland. Rallissa kilpailtiin ensimmäistä kertaa WRC-autoilla.
Osallistujat

Kilpailuun ilmoittautui 105 autokuntaa. Tehdastalleista mukana olivat Mitsubishi (Tommi Mäkinen ja Uwe Nittel), Subaru (Colin McRae ja Kenneth Eriksson), Ford (Carlos Sainz ja Juha Kankkunen) ja Toyota (Didier Auriol ja Marcus Grönholm). Toyota-talli palasi välivuoden jälkeen MM-sarjaan uudella Corolla WRC:llä.
Reitti

Reitin pituus oli 1171,9 km, joista erikoiskokeita 381,55 km. Reitti oli huomattavasti edellisvuosia lyhyempi.
| Perjantai | Lauantai | Sunnuntai |
| --- | --- | --- |
| Jyväskylä–Petäjävesi–Jyväskylä | Jyväskylä–Jämsä–Orivesi–Jämsä–Jyväskylä | Jyväskylä–Tammijärvi–Laukaa–Jyväskylä |
| 4 EK:ta | 10 EK:ta | 8 EK:ta |
| 70,45 km | 186,81 km | 124,29 km |
Ralli oli jälleen lyhentynyt kolmipäiväiseksi. Lauantai ja sunnuntai olivat samankaltaisia kuin edellisenä vuonna, mutta perjantaina ajettiin vain lyhyt lenkki, joka käsitti kolme erikoiskoetta Petäjäveden suunnalla sekä uuden Hippoksen yleisöerikoiskokeen. Lisäksi Harjun yleisöerikoiskoe ajettiin lauantain päätteeksi.